สวัสดีค่ะ ตอนกลางวันปัสสาวะไม่บ่อยค่ะ บางวันแค่ 1-2 ครั้ง แต่พอเป็นตอนกลางคืน ปัสสาวะบ่อยค่ะ ตอนช่วง 1-4 ทุ่ม ประมาณ 2-3 ครั้งค่ะ ก่อนนอน ทานน้ำ 1 แก้วค่ะ และก็เล่นโทรศัพท์ไปด้วยค่ะ สักพักก็ปวดอีก บางคืนลุกมาตอนตี 3-4 เพื่อมาเข้าห้องน้ำค่ะ บางทีก็ ตอน 5-7 โมงเลยค่ะ อายุ 19 ปีค่ะ แบบนี้จะเป็นอะไรมั้ยคะ?? ( ดื่มน้ำช่วงกลางวันไม่ค่อยมากนะคะ จะว่าดื่ม 8 แก้ว ไม่รู้จะถึงรึป่าวค่ะ ตอนกลางคืนไม่ค่อยได้ดื่ม จะมีหลังอาหารเย็น แล้วก็ก่อนนอนค่ะ )
สวัสดีค่ะ การวินิจฉัยที่เป็นไปได้-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด และปัสสาวะบ่อย-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-การดื่มน้ำมากเกินไปก่อนเข้านอน-โรคเบาหวาน ทำให้กระหายน้ำ ดื่มน้ำมาก ปัสสาวะบ่อย นอนไปแล้วต้องลุกขึ้นมาปัสสาวะ อาจมีกินมากแต่น้ำหนักลดร่วมด้วย-โรคความผิดปกติของเกลือแร่อื่นๆเช่น โรคเบาจืด ทำให้ดื่มน้ำมากกว่าปกติ และปัสสาวะออกมามากขึ้น เกิดจากร่างกายเก็บเกลือแร่ไว้ในร่างกายไม่ได้แนะนำพบแพทย์เบื้องต้น เพื่อตรวจปัสสาวะดูว่ามีการติดเชื้อหรือไม่ ถ้าใช่อาจจะได้รับยาฆ่าเชื้อ ถ้าปัสสาวะปกติอาจต้องหาสาเหตุอื่นเช่นเจาะดูระดับน้ำตาล หรือระดับเกลือแร่ในเลือดการดูแลตัวเองเบื้องต้น ดื่มน้ำมากๆ ไม่กลั้นปัสสาวะ ไม่ดื่มน้ำในช่วงก่อนเข้านอน 3 ชั่วโมง รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน